Tripoli ble grunnlagt på 800-tallet f.Kr. som et fønikisk handelssted. I 539 f.Kr. ble byen likesom de andre fønikiske bystatene erobret av perserne. I 333/332 f.Kr. erobret Aleksander den store området. Etter hans død ble byen del av Seleukideriket og nøt da utstrakt autonomi. I 64 f.Kr. ble Fønikia og Syria erobret av Pompeius og innlemmet i Romerriket. I 636 fulgte araberne og i 1071 seldsjukkene.